18. ΑΠΟΦΑΣΗ ΥΦΥΠΟΥΡΓΟΥ ΕΘΝΙΚΗΣ ΑΜΥΝΑΣ Αριθ. Φ. 423/11/578338/Σ. 269 της 15 Ιουλ./13 Αυγ. 1987 (ΦΕΚ Β΄ 426) (Διόρθ. σφαλμ. στο ΦΕΚ Β΄ 529/29-987) Απόφαση Επιλογής Ελληνίδων Κληρωτών Προτάκτων Κατατασσομένων στο Στρατό Ξηράς. Έχοντας υπόψη: α.Τα άρθρ. 7 και 11 του Νόμ. 705/77 «Περί Στρατεύσεως των Ελληνίδων». β.Το 636/78 Π.Δ/γμα «Περί ρυθμίσεως Ζητημάτων Αφορώντων εις την Εθελουσίαν Κατάταξη κλπ». γ.Το άρθρο μόνο του υπ’ αριθ. Π.Δ. 927/78 «Περί Επιλογής των Στρατευσίμων Ελληνίδων». δ.Την Φ. 670/3/129186/12 Οκτ. 79 Απόφαση ΥΦΕΘΑ. ε.426/84 Π.Δ/γμα «Για την Κρίση της Σωματικής Ικανότητας κλπ». στ.Την 0722/7/Γ. 1564/6.11.86 (ΦΕΚ 784/Β/86) απόφαση του Πρωθυπουργού και του Υπουργού Εθνικής Άμυνας σχετικά με ανάθεση αρμοδιοτήτων στον Υφυπουργό Εθν. Άμυνας Ορέστη Παπαστρατή και αφού λάβαμε υπόψη σχετική πρόταση της ΔΕΠ /ΓΕΣ αποφασίζουμε τα καθοριζόμενα στα παρακάτω άρθρα: Εξέταση Σωματικής Ικανότητας Άρθρ.1.–1.Οι Ελληνίδες που υποβάλλουν αίτηση για Κατάταξη στο Στρατό Ξηράς υποχρεούνται να παρουσιάζονται τις ημερομηνίες που καθορίζονται με εγκύκλιο Δγη του ΓΕΣ στις επιτροπές απαλλαγών για την εξέταση της σωματικής τους ικανότητας. 2.Η κρίση της Σωματικής Ικανότητας ενεργείται με βάση το υπ’ αριθ. 426/84 Π.Δ/γμα. Όσες φέρουν παθήσεις που προβλέπεται η χορήγηση αναβολής υγείας ή κρίνονται ικανές τρίτης (Ι 3) ή τέταρτης (Ι 4) κατηγορίας δεν γίνονται δεκτές για Κατάταξη. Εξέταση των Υποψηφίων από το ΣΕΥΑ Άρθρ.2.–1.Οι κρινόμενες από τις επιτροπές απαλλαγών ως κατάλληλες για κατάταξη παραπέμπονται για αρχική επιλογή με διαταγή του Γενικού Επιτελείου Στρατού στα Συμβούλια Επιλογής Υποψηφίων Αξ/κων (ΣΕΥΑ), τα οποία συγκροτούνται έγκαιρα και ανάλογα με τον αριθμό των υποψηφίων και τον τόπο διαμονής τους, από την Δ/νση Επιλογής του Γενικού Επιτελείου Στρατού. (Αντί για τη σελ. 190,09(β)  Σελ. 190,09(γ) Τεύχος ΙΑ – 9 – 2 Σελ. 57 Στράτευση Γυναικών 36.Β.λ.17-18 2.Τα ΣΕΥΑ υποβάλλουν αυτές σε ψυχοτεχνικές και αθλητικές δοκιμασίες για τη διαπίστωση της καταλληλότητάς τους προς Κατάταξη ως Κληρωτές Πρότακτες. 3.Οι μη παρουσιαζόμενες στα ΣΕΥΑ και οι μη κρινόμενες επιλογικά κατάλληλες δεν γίνονται δεκτές. Σύνταξη Πίνακα Επιτυχίας Άρθρ.3.–1.Για τη σύνταξη Πίνακα Επιτυχίας συγκροτείται Επιτροπή με Δ/γή του Α/ΓΕΣ η οποία επιφορτίζεται με τη σύνταξη του Πίνακα Επιτυχίας από τον οποίο πληρούνται οι προκηρυχθείσες θέσεις, σύμφωνα με την κατανομή της ΔΟΡ/ΓΕΣ στα Όπλα και Σώματα. 2.Η Επιτροπή της παρ. 1 του παρόντος άρθρου προκειμένου να συντάξει το σχετικό πίνακα βαθμολογεί με κλίμακα 1 – 1000 συνεκτιμώντας τα αποτελέσματα του ΣΕΥΑ, και τις γραμματικές – Τεχνικές γνώσεις και λοιπά προσόντα των υποψηφίων, που θα καθορίζονται με απόφαση του ΥΕΘΑ. 3.Οι γραμματικές και τεχνικές γνώσεις νοούνται η επίδοση στα μαθήματα μέσης εκπαίδευσης, η γνώση ξένων γλωσσών, η φοίτηση σε Σχολεία, Σχολές κλπ. με τα οποία διαπιστώνεται η καταλληλότητα για την κάλυψη των διαφόρων θέσεων. 4.Σε περίπτωση ισοβαθμίας στη σειρά κατάταξης προηγείται αυτή που έχει μεγαλύτερο βαθμό από την εξέταση των ΣΕΥΑ. «5.Ο παραπάνω Πίνακας κυρώνεται από τον Διευθυντή Β΄ Κλάδου ΓΕΣ (ΔΒΚ/ΓΕΣ) και δεν δημοσιεύεται στην Εφημερίδα της Κυβερνήσεως». Η παρ. 5 αντικαταστάθηκε ως άνω από το άρθρ. 1 της Φ. 422. 21/2/645712/3 – 20 Φεβρ. 1989 (ΦΕΚ Β΄ 123) Απ. Υπ. Εθν. Άμυνας. Πλήρωση Προκηρυχθεισών Θέσεων Άρθρ.4.–1.Οι προκηρυχθείσες θέσεις πληρούνται από τον πίνακα επιτυχίας σύμφωνα με τη σειρά επιτυχίας. Δεν γίνονται δεκτές οι υπεράριθμες. Κατανομή σε Όπλα – Σώματα Άρθρ.5.–1.Η αριθμητική κατανομή σε Όπλα και Σώματα γίνεται με Δ/γη του Α/ΓΕΣ κατόπιν προτάσεως της ΔΟΡ/ΓΕΣ με βάση τις ανάγκες υπηρεσίας. 2.Η Δ/νση Επιλογής ΓΕΣ προβαίνει στη συνέχεια πριν από την κατάταξη στην Ονομαστική Κατανομή σε Όπλα και Σώματα. Τελικές Διατάξεις Άρθρ.6.–1.Πάσα διάταξη που αντίκειται στην παρούσα καταργείται. 2.Η απόφαση αυτή να δημοσιευθεί στην Εφημερίδα της Κυβέρνησης από την ημερομηνία της οποίας αρχίζει η ισχύς της. Σελ. 190,10(γ) Τεύχος ΙΑ – 9 – 2 Σελ. 58 